BGRIM บวก 3% นิวไฮในรอบ 1 เดือน ลุ้นกำไร Q1 โตทะลัก 500 ลบ. รับแรงหนุนโรงไฟฟ้า ABPR 3
BGRIM บวก 3% นิวไฮในรอบ 1 เดือน ลุ้นกำไร Q1/61 โตทะลัก 500 ลบ. รับแรงหนุนโรงไฟฟ้า ABPR 3 โดยล่าสุด ณ เวลา 16.07 น. อยู่ที่ระดับ 29 บาท เพิ่มขึ้น 0.75 บาท หรือ 2.65% สูงสุดที่ระดับ 29.25 บาท ต่ำสุดที่ระดับ 28.50 บาท ด้วยมูลค่าการซื้อขาย 727.60 ล้านบาท
7 พ.ค. 2561

ผู้สื่อข่าวรายงานว่า ราคาหุ้น บริษัท บี.กริม เพาเวอร์ จำกัด (มหาชน) หรือ BGRIM ณ เวลา 16.07 น. อยู่ที่ระดับ 29 บาท เพิ่มขึ้น 0.75 บาท หรือ 2.65% สูงสุดที่ระดับ 29.25 บาท ต่ำสุดที่ระดับ 28.50 บาท ด้วยมูลค่าการซื้อขาย 727.60 ล้านบาท โดยราคาหุ้นปรับตัวทำจุดสูงสุดในรอบ 1 เดือน นับตั้งแต่ราคาหุ้นปิดที่ระดับ 29.25 บาท เมื่อวันที่ 5 มี.ค. 2561

ด้าน บล.กสิกรไทย ระบุในบทวิเคราะห์ ประเมินว่า BGRIM จะรายงานกำไรปกติที่สูงเป็นประวัติการณ์ในไตรมาส 1/2561 ที่ 536 ลบ. เพิ่มขึ้น 27.3% เทียบกับปีก่อน และเติบโต 60.5% จากไตรมาสก่อนหน้า โดยมีแรงหนุนมาจากการเริ่มดำเนินงานเชิงพาณิชย์ (COD) ของโรงไฟฟ้า อมตะ บี.กริม เพาเวอร์ (ระยอง) 3 (ABPR 3) ในช่วงเดือนก.พ.ที่ผ่านมา ที่มีกำลังการผลิตแท้จริงที่ 76MW หรือคิดเป็น 8% ต่อกำลังการผลิตเดิมของบริษัทปัจจุบัน BGRIM พร้อมคาดอัตราการเติบโตเฉลี่ยต่อปี (CAGR) สำหรับกำไรปี 2561-63 ที่ 22%